आरोपियों की गिरफ्तारी की मांग को लेकर कुम्हार महासभा ने सौंपा ज्ञापन
लखीपुरागांव में जमीनी विवाद को लेकर मारपीट करने वाले आरोपियों की गिरफ्तारी की मांग को लेकर राष्ट्रीय कुम्हार महासभा राजस्थान ने प्रदेश मुख्य महासचिव शिव भगवान सारड़ीवाल के नेतृत्व में एसपी अखिलेश कुमार को ज्ञापन सौंपा। ज्ञापन में बताया कि 28 फरवरी को जमीनी विवाद को लेकर मन्नाराम कुमावत उसके परिजनों पर कैलाश चंद्र गुर्जर अन्य साथियों ने मारपीट की। पुलिस में मामला दर्ज करवाने के बाद भी किसी भी तरह की कार्रवाई नहीं हुई। इस दौरान अनिता देवी, संदीप, रतनलाल, लालचंद, ओमप्रकाश प्रह्लाद सहित कई समाज के लोग मौजूद थे।
hin_Deva hin_Deva